Julang ngapak

Julang Ngapakᮏᮥᮜᮀ ᮍᮕᮊ᮪ 250pxConto wangun hateup Julang Ngapak di Sukabumi. Harti Nami Manuk Julang nuju meberkeun jangjang Aksara Sunda **ᮏᮥᮜᮀ ᮍᮕᮊ᮪** Lokasi Umum Tasikmalaya, Kuningan, Sukabumi, wewengkon adat Rujukan Digital Archive.org (Modern)Archive.org (Buku Siswa)

Julang ngapak mangrupa salah sahiji wangun suhunan imah has Sunda, dina basa Indonésia mah Julang Ngapak téh miboga harti manuk anu keur hiber ku jangjangna. Julang téh hartina manuk jeung ngapak téh hartina hiber ku jangjangna. Imah adat ieu téh diaranan Julang Ngapak sabab rarancang suhunan imahna mirip jeung manuk anu keur hiber. 

Suhunan anu wanguna téh lébar di unggal sisina, jeung diluhurna téh jiga hurup "V" anu antukna wanguna téh katémbong jiga manuk anu keur hiber.  Ciri lian tina imah adat Julang Ngapak nyaéta dina suhunan anu pangluhurna aya cagak gunting atawa disebut capit hurang. Fungsi tina cagak gunting nyaéta salaku tarékah pikeun nyingkahan cai hujan asup ka imah. 

 Sebaran sarta Pamakéan 
Imah anu boga suhunan Julang ngapak loba katingali di daérah Tasikmalaya. Kampung-kampung adat saperti kampung Dukuh, kampung Naga, Kuningan, Sukabumi, jeung tempat-tempat liana nu aya di Jawa Barat. Salian ti éta imah Adat Julang ngapak ogé digunakeun di sababaraha wangunan kampus kawentar di Indonésia. Salah sahiji kampusna nyaéta kampus ITB (Institut Teknologi Bandung). 

Imah Julang ngapak sarua jeung imah-imah adat Sunda séjéna  nyaéta wangun imahna panggung jeung aya kolong anu miboga fungsi pikeun nyingkahan banjir atawa gempa bumi, atawa bisa dipaké jang kandang sasatoan saperti embé, sapi, hayam, atawa bisa ogé dipaké jang nyimpen pakakas-pakakas paranti ka kebon atawa ka sawah.
 Filosofi 
Masarakat Sunda hirup henteu leupas tina ajén-ajén filosofis, kitu ogé aspék arsitéktur, moal jauh tina ajén-ajén ieu. Ajén-ajén filosofis anu nyangkaruk dina wangunan imah adat Sunda nyaéta:

1. Imah Adat wangun panggung, miboga filosofi yén manusa téh henteu hirup diluhureun langit, henteu ogé hirup dihandapeunana tatapi aya ditengah-tengah, ku kituna manusa kudu hirup dina tengah-tengah anu dibuktikeun dina wangun imah panggung.

2. Bumi mangrupa istilah anu dipaké dina basa Sunda nyaéta imah téa. Bumi nyaéta basa lemesna tina imah jeung bumi gé hartina dunya. Ieu hal némbongkeun yén imah téh lain saukur tempat cicing, jeung imah téh leuwih lega hartina tibatan tempat cicing jeung ngiuhan hungkul.

 Papaés Suhunan 
Dina bagian puncak (suhunan) Julang Ngapak, aya papaés has anu disebut Capit Gunting (ᮎᮕᮤᮒ᮪ ᮌᮥᮔ᮪ᮒᮤᮀ). Sanajan sacara visual katémbong jiga hiasan, Capit Gunting miboga fungsi téknis sarta filosofis:

 Fungsi Téknis: Mangrupa pameungkeut (pengikat) hateup ijuk atanapi kiray dina bagian suhunan supados teu gampil kabawa angin sarta nyegah cai hujan rembes (bocor) kana sela-sela sambungan hateup.
 Fungsi Filosofis: Simbol kawaspadaan sarta kakuatan pameungkeut hirup masarakat Sunda.

Sababaraha pihak sering nyaruakeun Capit Gunting sareng Capit Hurang (ᮎᮕᮤᮒ᮪ ᮠᮥᮛᮀ), nanging saenyana duanana bénten. Capit Hurang mah wangunna melengkung ka handap sarta ilaharna dipaké dina wangun suhunan Parahu Kumureb.

 Babagian Imah Julang Ngapak 
Bahan-bahan anu dipaké pikeun nyieun imah Julang Ngapak nyaéta bahan-bahan ti alam jeung tradisional. Bahana nyaéta: 

1. Suhunan 

Suhunan imah julang ngapak biasana dijieunna tina eurih, injuk jeung daun kiray. Injuk nyaéta serat hideung jeung teuas. Imah-imah anu suhunanna maké injuk idéntik jeung gaya arsitéktur kuno atawa tradisional sarta ngabogaan loba kaunggulan sorangan sarta bisa jadi tinimbangan dina dunya arsitéktur, ku kituna imah adat Julang Ngapak ogé milih daun kawung salaku bahan dasar hateupna. . Hateup tina daun injuk mangrupa bahan serat anu kuat, malah bisa tahan 80-100 taun sarta kuat ngalawan rinyuh, asam sarta miboga kapasitas nyerep anu alus naha nyerep cai atawa nyerep panas. Panutup hateupna dijieun tina daun tepus atawa kiray jeung injuk sarta ditalikeun maké tali awi kana rangka hateup di luhurna. 

2. Karangka hateup 

Bahan anu dipaké pikeun rangka hateup imah julang ngapak nyaéta awi. Hateup wangunan imah julang ngapak boga rarancang anu lega dina unggal sisina. 

3. Rojongan

awi sirih opat

 Tutumbu Kaluar 
  Loka resmi Presidensi Umum Urusan Dua Masjid Suci (GPH) - Dokuméntasi resmi wangunan Ka'bah.
  Kamenterian Agama Républik Indonésia - Émbaran ngeunaan sajarah jeung manasik.
  Digitalisasi Buku Sedjarah Kabah ku H. Aboebakar dina Archive.org.

 Referensi 
Kategori:Wikilatih UPI 2024
Kategori:Imah Adat
Kategori:Adat Sunda
Kategori:Budaya Sunda
Kategori:Arsitektur Sunda